Έκδοση - Αντικατάσταση - Ανανέωση Διαβατηρίου
* Η αίτηση - υπεύθυνη δήλωση συμπληρώνεται ηλεκτρονικά από τον αρμόδιο υπάλληλο του Σημείου Παραλαβής Δικαιολογητικών και αφού εκτυπωθεί, ελέγχεται και υπογράφεται από τον αιτούντα. * Σε περίπτωση έκδοσης διαβατηρίου σε ανήλικο η αίτηση - υπεύθυνη δήλωση υπογράφεται από τον ασκούντα/τους ασκούντες την επιμέλεια και από τον άνω των 12 ετών ανήλικο. Σε περίπτωση που η επιμέλεια ασκείται και από τους δύο γονείς και κατά την κατάθεση των δικαιολογητικών παρίσταται μόνο ο ένας, απαιτείται επιπλέον η έγγραφη συναίνεση του μη παριστάμενου γονέα. * Προκειμένου περί προσώπου που τελεί υπό επιτροπεία ή δικαστική συμπαράσταση, απαιτείται η αυτοπρόσωπη παρουσία και του επιτρόπου ή του δικαστικού συμπαραστάτη. * Η αίτηση - υπεύθυνη δήλωση ελέγχεται - υπογράφεται και από τον αρμόδιο για τη παραλαβή των δικαιολογητικών υπάλληλο.
Κατάθεση από τον αιτούντα (αποκλειστικά δια ζώσης)
Να μην έχει καταδικασθεί τελεσίδικα για πλαστογραφία, πλαστογραφία πιστοποιητικών, υφαρπαγή ψευδούς βεβαίωσης, υπεξαγωγή εγγράφων, ψευδή κατάθεση ή ψευδή δήλωση άρθρα 216, 217, 220, 222 και 224 Ποινικού Κώδικα και παρ. 6 του άρθρου 22 του ν. 1599/1986 (Α΄ 75) εφόσον η τέλεση αυτών σχετίζεται με την έκδοση, τη χρήση, την απώλεια ή την κλοπή του διαβατηρίου ή του δελτίου αστυνομικής ταυτότητας, ή για αρπαγή, εμπορία ανθρώπων, αρπαγή ανηλίκων (άρθρα 322, 323Α, 324 του Ποινικού Κώδικα) ή για τις πράξεις των παρ. 5, 6 και 7 του άρθρου 29 και των παρ. 1 και 2 του άρθρου 30 του ν. 4251/2014 (Α΄ 80), όπως ισχύουν. Η απαγόρευση ισχύει για 5 έτη από την έκδοση της καταδικαστικής απόφασης αν πρόκειται για πλημμέλημα και για 10 έτη από την έκδοση της καταδικαστικής απόφασης αν πρόκειται για κακούργημα και εφόσον και στις δύο περιπτώσεις η ποινή έχει εκτιθεί.
Να μην εκκρεμεί σε βάρος του τελεσίδικη καταδικαστική απόφαση που δεν έχει εκτελεστεί ή ένταλμα σύλληψης
Να μην εκκρεμεί σε βάρος του μέτρο απαγόρευσης εξόδου από τη χώρα.
Να μην έχει κηρυχθεί ανυπότακτος ή λιποτάκτης.
Να μην εκτίει στερητική της ελευθερίας ποινή ή είναι υπόδικος και του έχει επιβληθεί προσωρινή κράτηση.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση ή ανανέωση ή αντικατάσταση ελληνικού διαβατηρίου και απευθύνεται σε Έλληνες πολίτες που πληρούν τις κατάλληλες προϋποθέσεις.
Αρχική έκδοση - ανανέωση - έκδοση λόγω κλοπής/απώλειας (για αιτούντες έως 14 ετών)
Αντικατάσταση Διαβατηρίου (λόγω φθοράς, συμπλήρωσης σελίδων, μεταβολής στοιχείων)
Αποκλειστικά και μόνο για τις περιπτώσεις που η λήψη δακτυλικών αποτυπωμάτων είναι προσωρινά αδύνατη. Εκδίδεται διαβατήριο ισχύος 8 μηνών.
Αποκλειστικά και μόνο για τις περιπτώσεις διαβατηρίων που χορηγούνται σύμφωνα με την περ. β’ της παραγράφου 4 του άρθρου 1 του Π.Δ.25/2022 (μεταγωγή κρατουμένου). Εκδίδεται διαβατήριο ισχύος 3 μηνών.
Αρχική έκδοση - ανανέωση - έκδοση λόγω κλοπής/απώλειας (για αιτούντες πάνω από 14 ετών)
Κατ' εξαίρεση έκδοση διαβατ. διάρκειας 13 μηνών
Πιστοποιητικό γέννησης ή οικογενειακής κατάστασης
Υπεύθυνη Δήλωση - Έγγραφη συναίνεση γονέα
Απόφαση ορισμού επιτρόπου ή δικαστικού συμπαραστάτη
Αποδεικτικά έγγραφα που τυχόν υπάρχουν και πιστοποιούν την αναγκαιότητα της κατ΄εξαίρεση χορήγησης διαβατηρίου για μετάβαση στην αλλοδαπή, έστω και εάν υφίστανται σε βάρος του αιτούντα οι απαγορευτικοί λόγοι χορήγησης του άρθρου 1, παρ. 2 Π.Δ. 25/2022, στις περιπτώσεις που με δικαστική απόφαση ή εισαγγελική διάταξη αίρεται προσωρινά η απαγόρευση εξόδου από τη χώρα, καθώς και στις περιπτώσεις νοσηλείας για σοβαρούς λόγους υγείας, θανάτου ή σοβαρής ασθένειας συγγενούς.
Ιατρικό πιστοποιητικό νοσοκομείου ή γνωμάτευση που φέρει την υπογραφή ιατρού αντίστοιχης ειδικότητας με την πάθηση που βεβαιώνεται και βεβαίωση αλλοδαπού νοσηλευτικού ιδρύματος μεταφρασμένη και επικυρωμένη νομίμως, με την οποία πιστοποιείται η ανάγκη εισαγωγής και νοσηλείας στο εξωτερικό.
Βεβαίωση πιστοποίησης ιδιότητας ανυπότακτου εξωτερικού
Ιατρικό πιστοποιητικό ή γνωμάτευση, υπογεγραμμένα από ιατρό αντίστοιχης ειδικότητας με την πάθηση που βεβαιώνεται, όπου και πιστοποιείται αδυναμία λήψης δακτυλικών αποτυπωμάτων, καθώς επίσης εάν αυτή είναι μόνιμη ή προσωρινή. Σε περίπτωση μόνιμης αναπηρίας των χεριών, συνυποβάλλεται απλή βεβαίωση εγγραφής στα μητρώα αναπήρων της οικείας Υπηρεσίας, η οποία πιστοποιεί την εν λόγω κατάσταση του αιτούντα, χωρίς πρόσθετη ιατρική γνωμάτευση.
Δικαστική απόφαση προσδιορισμού ανάθεσης επιμέλειας προσωρινά ή μόνιμα.
Πρόσφατη έγχρωμη ψηφιακή φωτογραφία (ληφθείσα το τελευταίο εξάμηνο από την ημερομηνία κατάθεσης της αίτησης), σύμφωνα με τις τεχνικές προδιαγραφές που ορίζονται στο έγγραφο 9303 του ICAO, στην οποία ο εικονιζόμενος πρέπει να φέρει πολιτική περιβολή.
Ιατρικό πιστοποιητικό ή γνωμάτευση ιατρού αντίστοιχης ειδικότητας με την πάθηση που βεβαιώνεται.
Βεβαίωση της κατά τόπον αρμόδιας Ελληνικής αστυνομικής, προξενικής, λιμενικής ή πυροσβεστικής αρχής, της περιοχής όπου έλαβε χώρα η απώλεια, κλοπή, ολική καταστροφή ή υπεξαίρεση του διαβατηρίου, με την οποία θα πιστοποιείται η δήλωση του συμβάντος, καθώς και το αποτέλεσμα της διενεργηθείσας έρευνας.
ΛΗΞΙΑΡΧΙΚΗ ΠΡΑΞΗ ΓΕΝΝΗΣΗΣ, ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ
Υποβάλλεται όταν πρόκειται για έκδοση διαβατηρίου σε πρόσωπο που τελεί υπό επιτροπεία ή δικαστική συμπαράσταση.
Υποβάλλεται στις περιπτώσεις που στο πρόσωπο του ενδιαφερόμενου συντρέχουν ιδιαιτέρα σοβαροί λόγοι υγείας, που καθιστούν αδύνατη ή δυσχεραίνουν ουσιωδώς την μετακίνησή του στο Γραφείο Διαβατηρίων για την κατάθεση του αιτήματος έκδοσης διαβατηρίου.
Υποβάλλεται εφόσον ο αιτών επιθυμεί την κατά προτεραιότητα έκδοση διαβατηρίου εντός μίας (1) εργάσιμης ημέρας από την παραλαβή της αίτησης – υπεύθυνης δήλωσης από τη Διεύθυνση Διαβατηρίων και Εγγράφων Ασφαλείας /Α.Ε.Α.
Υποβάλλεται μόνο σε περίπτωση μόνιμης ή προσωρινής αδυναμίας λήψης δακτυλικών αποτυπωμάτων.
Υποβάλλεται σε περίπτωση που η επιμέλεια του ανηλίκου με δικαστική απόφαση ανατίθεται σε ένα από τους δύο γονείς ή σε τρίτο πρόσωπο.
Επίδειξη ενεργού (σε ισχύ) Δελτίου Ταυτότητας, ή του αντίστοιχου ψηφιακού δελτίου ταυτότητας μέσω της εφαρμογής Gov.gr Wallet. Στις περιπτώσεις προσωπικού ενόπλων δυνάμεων και σωμάτων ασφαλείας που υποβάλλουν αίτημα έκδοσης διαβατηρίου με χρήση ειδικού δελτίου ταυτότητας, λόγω έλλειψης διαλειτουργικότητας με τα αντίστοιχα μητρώα, συνυποβάλλεται υποχρεωτικά φωτοαντίγραφο των δύο όψεων του δελτίου ταυτότητας, στην ίδια σελίδα. Σημειώνεται ότι από 03.08.2026 και στο εξής δε γίνεται δεκτή για την έκδοση διαβατηρίου, η επίδειξη δελτίου ταυτότητας που δεν συμμορφώνεται με τον Κανονισμό (ΕΕ) 2025/1208 του Συμβουλίου της 12ης Ιουνίου 2025 για την ενίσχυση της ασφάλειας των δελτίων ταυτότητας των πολιτών της Ένωσης και των εγγράφων διαμονής που εκδίδονται για τους πολίτες της Ένωσης και τα μέλη των οικογενειών τους που ασκούν το δικαίωμα ελεύθερης κυκλοφορίας (L της 20.06.2025), υπό την επιφύλαξη των δελτίων ταυτότητας που εξακολουθούν να ισχύουν μέχρι 31.08.2031, σύμφωνα με την παρ. 1 του άρθρου 5 του ως άνω Κανονισμού.
Αντλείται αυτεπάγγελτα από τις αρμόδιες Αρχές αντί του Δελτίου Ταυτότητας αποκλειστικά και μόνο σε περιπτώσεις ανηλίκων κάτω των δώδεκα (12) ετών ή μόνιμων κατοίκων εξωτερικού οι οποίοι δε διαθέτουν δελτίο ταυτότητας.
* Στις περιπτώσεις που το αίτημα υποβάλλεται σε σημείο παραλαβής δικαιολογητικών εντός της Ελλάδας, η φωτογραφία υποβάλλεται υποχρεωτικά σε ψηφιακή μορφή μέσω της ηλεκτρονικής υπηρεσίας myPhoto που λειτουργεί στην διαδικτυακή πύλη Gov.gr. Για την ομαλή μετάβαση στη νέα διαδικασία παραλαβής δικαιολογητικών για έκδοση διαβατηρίου και την απρόσκοπτη εξυπηρέτηση των πολιτών, οι φωτογραφίες προσώπου σε έντυπη μορφή θα γίνονται αποδεκτές το αργότερο μέχρι και την 31-01-2026. * Σε περιπτώσεις ανηλίκων κάτω των δώδεκα (12) ετών, πέραν της ως άνω ψηφιακής φωτογραφίας, απαιτείται επιπρόσθετα και η προσκόμιση μίας (1) έντυπης έγχρωμης φωτογραφίας (σε φυσική μορφή), προκειμένου να επικολληθεί στο πιστοποιητικό γέννησης και να διενεργηθεί η απαιτούμενη βεβαίωση ταυτοπροσωπίας. * Στις περιπτώσεις υποβολής αίτησης στο εξωτερικό, η φωτογραφία προσκομίζεται σε φυσική μορφή από τον πολίτη, τυπωμένη σε αναλογικό φωτογραφικό χαρτί, χωρίς τη χρήση τεχνολογίας οικιακού ink-jet ή laser. * Σε περίπτωση που δεν πληρούνται επακριβώς οι τεθείσες, με το ισχύον εθνικό και διεθνές νομοθετικό και κανονιστικό πλαίσιο, τεχνικές προδιαγραφές φωτογραφιών, συνυποβάλλεται ιατρικό πιστοποιητικό ή γνωμάτευση που φέρει την υπογραφή ιατρού αντίστοιχής ειδικότητας με την πάθηση - κατάσταση που πιστοποιείται.
Για την ανανέωση ή την αντικατάσταση διαβατηρίου, υποβάλλονται τα ίδια ως άνω οριζόμενα δικαιολογητικά. Επιπλέον προσκομίζεται το εν ισχύ διαβατήριο, φωτοαντίγραφο του οποίου συνυποβάλλεται ως επιπλέον δικαιολογητικό. Η ανανέωση διαβατηρίου είναι δυνατόν να ζητηθεί και μέσα σε προθεσμία τριάντα έξι (36) μηνών πριν τη λήξη του ήδη κατεχομένου. Με την παραλαβή του νέου διαβατηρίου παύει αυτοδίκαια η ισχύς του προηγουμένου, το οποίο ακυρώνεται σύμφωνα με την παρ. 3 του άρθρου 3 του Π.Δ. 25/2022.
Υποβάλλεται στην περίπτωση έκδοσης διαβατηρίου σε ανήλικο, όταν η επιμέλεια ασκείται από τους δύο γονείς και κατά την κατάθεση των δικαιολογητικών παρίσταται μόνο ο ένας.
Υποβάλλεται σε περίπτωση που η επιμέλεια του ανηλίκου με δικαστική απόφαση ανατίθεται σε ένα από τους δύο γονείς ή σε τρίτο πρόσωπο προκειμένου να βεβαιωθεί ότι η δικαστική απόφαση παραμένει σε ισχύ.
Βεβαίωση εκδοθείσα από την αρμόδια στρατολογική υπηρεσία, με την οποία πιστοποιείται η ιδιότητα ανυπότακτου εξωτερικού για την έκδοση διαβατηρίου σε πολίτη που εμπίπτει στις διατάξεις της περ. α’ της παρ. 4 του άρθρου 1 του π.δ. 25/2022. Υποβάλλεται όταν πρόκειται για ανυπότακτο μόνιμο κάτοικο εξωτερικού, στον οποίο επιτρέπεται η κατ’ εξαίρεση χορήγηση διαβατηρίου.
Σε περίπτωση που δεν πληρούνται επακριβώς οι τεθείσες, με το ισχύον εθνικό και διεθνές νομοθετικό και κανονιστικό πλαίσιο, τεχνικές προδιαγραφές της φωτογραφίας του αιτούντα, συνυποβάλλεται ιατρικό πιστοποιητικό ή γνωμάτευση που φέρει την υπογραφή ιατρού αντίστοιχής ειδικότητας με την πάθηση - κατάσταση που πιστοποιείται.
Σε περίπτωση έκδοσης νέου διαβατηρίου λόγω κλοπής ή απώλειας, απαιτείται να έχει προηγηθεί η σχετική δήλωση απώλειας ή κλοπής του διαβατηρίου σε αρμόδια ελληνική αρχή, σύμφωνα με το άρθρο 4 του π.δ. 25/2022. Η Διεύθυνση Διαβατηρίων και Εγγράφων Ασφαλείας/Α.Ε.Α., στο πλαίσιο του ελέγχου της αίτησης έκδοσης νέου διαβατηρίου, λόγω κλοπής ή απώλειας του προηγούμενου, δύναται εφόσον το κρίνει απαραίτητο, να αιτηθεί αυτεπαγγέλτως από την αρμόδια Υπηρεσία στην οποία δηλώθηκε η κλοπή ή η απώλεια, βεβαίωση περί του αποτελέσματος των διενεργηθεισών ερευνών.
Διεύθυνση Διαβατήριων και Εγγράφων Ασφαλείας Αρχηγείου Ελληνικής Αστυνομίας
Τα διαβατήρια εκδίδονται εντός προθεσμίας πέντε (5) εργάσιμων ημερών από την ημερομηνία παραλαβής της αίτησης από τη Διεύθυνση Διαβατηρίων και Εγγράφων Ασφαλείας/Α.Ε.Α., με την προϋπόθεση ότι έχουν υποβληθεί όλα τα προβλεπόμενα δικαιολογητικά και δεν υφίσταται βάσιμη αμφιβολία για τη γνησιότητά τους. Σε αντίθετη περίπτωση η ως άνω προθεσμία ισχύει από την ημερομηνία υποβολής του τελευταίου δικαιολογητικού και παρατείνεται για τον απολύτως αναγκαίο χρόνο ελέγχου των δικαιολογητικών. Σε εξαιρετικές περιπτώσεις, το διαβατήριο εκδίδεται, κατά προτεραιότητα, εντός μίας (1) εργάσιμης ημέρας από την παραλαβή της αίτησης από τη Διεύθυνση Διαβατηρίων και Εγγράφων Ασφαλείας/Α.Ε.Α., όταν συντρέχουν οι λόγοι που αναφέρονται στην παράγραφο 4 του άρθρου 3 της υπ αριθμό 3021/22/10-ο από 10-12-2025 ΚΥΑ.
Έκδοση διαβατηρίων από την Ελληνική Αστυνομία και άλλες διατάξεις
Ίδρυση Διεύθυνσης Διαβατηρίων και άλλες διατάξεις
Προϋποθέσεις χορήγησης διαβατηρίων, χρονική ισχύς, αντικατάσταση, απώλεια και ακύρωση αυτών
Καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών
Τροποποίηση Κανονισμού (ΕΚ) 2252/2004 σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών
Διαδικασία έκδοσης ελληνικών διαβατηρίων- Αντικατάσταση παρ. 3 και 5 άρθρου 1 ν. 3103/2003.
Ρυθμίσεις για την έκδοση διαβατηρίων Ελλήνων πολιτών. Δικαιολογητικά και διαδικασία έκδοσης, τύπος και περιεχόμενο ενδείξεων διαβατηρίου, τήρηση αρχείου και ζητήματα προσωπικών δεδομένων.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Για την κατάθεση της αίτησης έκδοσης διαβατηρίου απαιτείται η αυτοπρόσωπη παρουσία του αιτούντα στο αρμόδιο Γραφείο Διαβατηρίων του τόπου κατοικίας του για το εσωτερικό της χώρας ή την αρμόδια Προξενική Αρχή για το εξωτερικό.
Εφόσον συντρέχουν οι νόμιμες προϋποθέσεις και τα υποβαλλόμενα δικαιολογητικά είναι πλήρη, ακολουθεί η οπτική και ηλεκτρονική εξατομίκευση του διαβατηρίου. Ακολούθως, όλα τα εκτυπωμένα διαβατήρια εξετάζονται από αρμόδιους χειριστές, οι οποίοι τα ελέγχουν ένα προς ένα όλα (οπτικά και μηχανικά) προκειμένου επαληθεύσουν την ποιότητα της εκτύπωσης, την ορθότητα των αναγραφόμενων στοιχείων, την τήρηση των προδιαγραφών του εντύπου, την πιστοποίηση της μηχανικής αναγνωσιμότητας του εντύπου και την πιστοποίηση της αναγνωσιμότητας – λειτουργικότητας του ηλεκτρονικού μικροεπεξεργαστή.
Εφόσον δεν συντρέχουν οι νόμιμες προϋποθέσεις ή τα υποβαλλόμενα δικαιολογητικά δεν είναι πλήρη, εκτυπώνεται απορριπτική επιστολή η οποία γνωστοποιεί στον αιτούντα τον/τους λόγο/λόγους απόρριψης του αιτήματός του.
Το εκτυπωμένο διαβατήριο ή η απορριπτική επιστολή αποστέλλεται με υπηρεσίες ασφαλούς ταχυμεταφοράς στο Γραφείο Διαβατηρίων όπου ο πολίτης κατέθεσε την αίτηση και τα απαιτούμενα κατά περίπτωση δικαιολογητικά. Παράλληλα ενημερώνεται το μητρώο Διαβατηρίων Ελλήνων Πολιτών με τα στοιχεία του εκδοθέντος διαβατηρίου.
Ο αρμόδιος υπάλληλος παραδίδει το εκδοθέν διαβατήριο ή την απορριπτική επιστολή στον αιτούντα είτε σε νόμιμα εξουσιοδοτημένο για τον σκοπό αυτό πολίτη, οποίος υπογράφει σχετικό αποδεικτικό παραλαβής.
Ο αρμόδιος υπάλληλος προβαίνει στην εξακρίβωση της ταυτότητας του αιτούντα ελέγχοντας το έγγραφο ταυτοπροσωπίας (Δελτίο Ταυτότητας) που φέρει και διασταυρώνοντας τα στοιχεία του σε βάσεις δεδομένων της Ελληνικής Αστυνομίας. Σε περιπτώσεις ανηλίκων κάτω των 12 ετών ή μόνιμων κατοίκων εξωτερικού οι οποίοι δεν διαθέτουν Δελτίο Ταυτότητας, ο έλεγχος ταυτοπροσωπίας πραγματοποιείται μέσω του Μητρώου Πολιτών, εκτυπώνοντας το αντίστοιχο πιστοποιητικό (γέννησης ή οικογενειακής κατάστασης). Ακολούθως πραγματοποιείται αναζήτηση στο Μητρώο Ελληνικών Διαβατηρίων προκειμένου να ελεγχθεί τυχόν προηγούμενη έκδοση διαβατηρίου στο ίδιο πρόσωπο και η κατάσταση αυτού. Τέλος, ελέγχεται μέσω τρίτων εφαρμογών της Ελληνικής Αστυνομίας η συνδρομή των νόμιμων προϋποθέσεων έκδοσης ελληνικού διαβατηρίου.
Ο αρμόδιος υπάλληλος του Σημείου Παραλαβής Δικαιολογητικών συμπληρώνει σε ηλεκτρονική φόρμα την αίτηση - υπεύθυνη δήλωση, βάσει των στοιχείων ταυτοπροσωπίας και των λοιπών δικαιολογητικών που προσκόμισε ο αιτών.
Ο αρμόδιος υπάλληλος κάνοντας χρήση του Αριθμού Φορολογικού Μητρώου (Α.Φ.Μ.) ή του Αριθμού Μητρώου Κοινωνικής Ασφάλισης (Α.Μ.Κ.Α.) του αιτούντα αναζητά στην εφαρμογή myPhoto που λειτουργεί στην διαδικτυακή πύλη Gov.gr την φωτογραφία του πολίτη.
Ο αρμόδιος υπάλληλος του Σημείου Παραλαβής Δικαιολογητικών λαμβάνει και κρυπτογραφεί αποτυπώσεις δακτυλικών αποτυπωμάτων των δεικτών και των δύο χεριών του αιτούντα διαβατήριο, εκτός αν πρόκειται για ανήλικο κάτω των 12 ετών, ο οποίος εξαιρείται της σχετικής υποχρέωσης.
Ο αρμόδιος υπάλληλος, αφού ελέγξει την ορθή, κατά περίπτωση, κατάθεση ηλεκτρονικού παραβόλου, προχωρά στη δέσμευσή του.
Ο αρμόδιος υπάλληλος εκτυπώνει την αίτηση - υπεύθυνη δήλωση και ο αιτών αφού την ελέγξει λεπτομερώς, την υπογράφει επιβεβαιώνοντας με αυτό τον τρόπο το περιεχόμενό της. Σε περίπτωση έκδοσης διαβατηρίου σε ανήλικο η αίτηση - υπεύθυνη δήλωση υπογράφεται από τον ασκούντα/τους ασκούντες την επιμέλεια και από τον άνω των 12 ετών ανήλικο. Σε περίπτωση που η επιμέλεια ασκείται και από τους δύο γονείς και κατά την κατάθεση των δικαιολογητικών παρίσταται μόνο ο ένας, απαιτείται επιπλέον η έγγραφη συναίνεση του μη παριστάμενου γονέα. Η αίτηση - υπεύθυνη δήλωση ελέγχεται - υπογράφεται και από τον αρμόδιο για τη παραλαβή των δικαιολογητικών υπάλληλο.
Ο αρμόδιος υπάλληλος εκτυπώνει και παραδίδει στον πολίτη το αποδεικτικό κατάθεσης αίτησης έκδοσης διαβατηρίου στο οποίο εμφαίνεται μεταξύ άλλων και ο αριθμός της αίτησης με τον οποίο ο πολίτης δύναται να αναζητά την πορεία της αίτησης μέσω ειδικής εφαρμογής που λειτουργεί στην ιστοσελίδα της Διεύθυνσης Διαβατηρίων και Εγγράφων Ασφαλείας / Α.Ε.Α. : https://www.passport.gov.gr/
Ο πολίτης υποβάλει τα απαιτούμενα κατά περίπτωση δικαιολογητικά, η πληρότητα των οποίων ελέγχεται από τον αρμόδιο υπάλληλο. Ο αρμόδιος υπάλληλος ψηφιοποιεί τα υποβαλλόμενα δικαιολογητικά και τα ενσωματώνει στην ηλεκτρονική αίτηση.
Μετά την ολοκλήρωση του ελέγχου των κατατιθέμενων δικαιολογητικών, οι αρμόδιες υπηρεσίες παραλαβής διαβιβάζουν αυτά ηλεκτρονικά στη Διεύθυνση Διαβατηρίων και Εγγράφων Ασφαλείας του Αρχηγείου της Ελληνικής Αστυνομίας, μέσω κατάλληλης δικτυακής υποδομής και με τη χρήση όλων των απαιτούμενων τεχνικών και οργανωτικών μέτρων για την διασφάλιση της εμπιστευτικότητας, ακεραιότητας και διαθεσιμότητας των υπό επεξεργασία δεδομένων προσωπικού χαρακτήρα.
Η Διεύθυνση Διαβατηρίων και Εγγράφων Ασφαλείας /Α.Ε.Α. παραλαμβάνει όλες τις αιτήσεις έκδοσης διαβατηρίου, οι οποίες υποβλήθηκαν από τα αρμόδια Σημεία Παραλαβής Δικαιολογητικών, είτε στην Ελλάδα είτε στο εξωτερικό και ελέγχει την πληρότητα των δικαιολογητικών και τη συνδρομή των νόμιμων προϋποθέσεων για τη χορήγηση ελληνικού διαβατηρίου.
Σε περίπτωση μόνιμης ή προσωρινής αδυναμίας λήψης δακτυλικού αποτυπώματος δείκτη λαμβάνεται κατά σειρά αποτύπωμα του αντίχειρα ή του μέσου ή του παράμεσου του ιδίου χεριού, ενώ στην περίπτωση μονόχειρα λαμβάνεται αποτύπωμα και δεύτερου δακτύλου από το υπάρχον χέρι, με την ίδια ως άνω σειρά. Η μόνιμη ή προσωρινή αδυναμία λήψης δακτυλικών αποτυπωμάτων αποδεικνύεται με πιστοποιητικό, το οποίο φέρει την υπογραφή ιατρού αντίστοιχης ειδικότητας με την πάθηση που βεβαιώνεται.
Στην περίπτωση που ο πολίτης προσέρχεται στις αρμόδιες προξενικές αρχές δεν πραγματοποιείται δέσμευση ηλεκτρονικού παραβόλου, αλλά εκδίδονται προξενικά τέλη τα οποία πληρώνονται από τον πολίτη στην προξενική αρχή.
Η αποστολή του διαβατηρίου ή της απορριπτικής επιστολής προς τις αρμόδιες προξενικές αρχές πραγματοποιείται με υπηρεσίες ασφαλούς ταχυμεταφοράς προς το Υπουργείο Εξωτερικών και στη συνέχεια με διπλωματικό ταχυδρομείο προς την αρχή που κατατέθηκε η αίτηση. Ο χρόνος υλοποίησης εξαρτάται από τη συχνότητα διεκπεραίωσης διπλωματικής αλληλογραφίας από το Υπουργείο Εξωτερικών.
Προκειμένου περί ανηλίκου, για την υποβολή των δικαιολογητικών απαιτείται επιπλέον η αυτοπρόσωπη παρουσία αυτού που ασκεί την επιμέλεια. Όταν η επιμέλεια ασκείται και από τους δύο γονείς αρκεί η αυτοπρόσωπη παρουσία του ενός γονέα και η έγγραφη συναίνεση του άλλου, του οποίου το ιδιόχειρο της υπογραφής βεβαιώνεται από οποιαδήποτε αρμόδια αρχή. Όταν κανένας γονέας δεν μπορεί να παραστεί, για λόγους ανωτέρας βίας, παρίσταται οποιοσδήποτε συγγενής του ανηλίκου, ο οποίος εξουσιοδοτείται σχετικά από τον έναν γονέα υποβάλλοντας και την έγγραφη συναίνεση του άλλου. Το ιδιόχειρο της υπογραφής των γονέων βεβαιώνεται κατά τα ανωτέρω. Σε περίπτωση που δεν είναι δυνατή η παροχή της ως άνω εξουσιοδότησης ούτε της έγγραφης συναίνεσης, απαιτείται ο διορισμός επιτρόπου και τα δικαιολογητικά κατατίθενται από τα προβλεπόμενα στα άρθρα 1601 και 1602 Α.Κ. πρόσωπα κατά περίπτωση. Προκειμένου περί προσώπου που τελεί υπό επιτροπεία ή δικαστική συμπαράσταση, απαιτείται η αυτοπρόσωπη παρουσία και του επιτρόπου ή του δικαστικού συμπαραστάτη.
Μέσω σχετικής διαλειτουργικότητας με το μητρώο ταυτοτήτων Ελλήνων πολιτών και το μητρώο διαβατηρίων Ελλήνων πολιτών πραγματοποιείται αυτόματη συμπλήρωση των αντίστοιχων στοιχείων της αίτησης - υπεύθυνης δήλωσης.
Στις περιπτώσεις υποβολής αίτησης στο εξωτερικό, η φωτογραφία προσκομίζεται σε φυσική μορφή από τον πολίτη, τυπωμένη σε αναλογικό φωτογραφικό χαρτί, χωρίς τη χρήση τεχνολογίας οικιακού ink-jet ή laser η οποία ψηφιοποιείται από τον αρμόδιο υπάλληλο.
Σε περιπτώσεις που για τεχνικούς λόγους δεν είναι δυνατή η δικτυακή διασύνδεση των Αρχών Παραλαβής Δικαιολογητικών με τη Διεύθυνση Διαβατηρίων και Εγγράφων Ασφαλείας /Α.Ε.Α., η διακίνηση των δικαιολογητικών στο εσωτερικό της χώρας ανατίθεται σε επιχειρήσεις παροχής υπηρεσιών ταχυδρομείου με σύμβαση που συνάπτεται μεταξύ του Υπουργείου Προστασίας του Πολίτη και των εν λόγω επιχειρήσεων, ενώ από το εξωτερικό πραγματοποιείται μέσω διπλωματικού ταχυδρομείου με ευθύνη του Υπουργείου Εξωτερικών.
Σε περιπτώσεις που για τεχνικούς λόγους δεν είναι δυνατή η δικτυακή διασύνδεση των Αρχών Παραλαβής Δικαιολογητικών με τη Διεύθυνση Διαβατηρίων και Εγγράφων Ασφαλείας /Α.Ε.Α. και η αποστολή των αιτήσεων - δικαιολογητικών πραγματοποιείται μέσω υπηρεσιών ταχυδρομείου, Διεύθυνση Διαβατηρίων και Εγγράφων Ασφαλείας /Α.Ε.Α. ψηφιοποιεί τις έντυπες αιτήσεις και τα συνοδευτικά δικαιολογητικά και στη συνέχεια ελέγχει την πληρότητα των δικαιολογητικών και τη συνδρομή των νόμιμων προϋποθέσεων για τη χορήγηση ελληνικού διαβατηρίου.
Αυτοπρόσωπη παρουσία στο Γραφείο Διαβατηρίων / Προξενική Αρχή
Έλεγχος ταυτοπροσωπίας και συνδρομής νόμιμων προϋποθέσεων
Εκτύπωση Αίτησης - Υπεύθυνης Δήλωσης, έλεγχος στοιχείων και υπογραφή
Παραλαβή Αίτησης - Υπεύθυνης Δήλωσης και λοιπών δικαιολογητικών από τη Διεύθυνση Διαβατηρίων και Εγγράφων Ασφαλείας /Α.Ε.Α.
Εκτύπωση Διαβατηρίου και ποιοτικός έλεγχος
Αποστολή Διαβατηρίου ή Απορριπτικής Επιστολής στο Γραφείο Διαβατηρίων
Παράδοση Διαβατηρίου ή Απορριπτικής Επιστολής
Ηλεκτρονική συμπλήρωση Αίτησης - Υπεύθυνης Δήλωσης
Λήψη αποτυπώσεων δακτυλικών αποτυπωμάτων
Εκτύπωση και παράδοση αποδεικτικού κατάθεσης αίτησης.
Υποβολή Αίτησης / Δικαιολογητικών στη Διεύθυνση Διαβατηρίων και Εγγράφων Ασφαλείας / A.E.A.
Διεύθυνση Διαβατηρίων και Εγγράφων Ασφαλείας / Α.Ε.Α.